ಇವರು ಭಾರತದ ಪಂಜಾಬ್ ನ ಅಮೃತ್ ಸರದಲ್ಲಿ ಜನಿಸಿದರು. ಇಲ್ಲಿ ಅವರು ಅಮೃತ್ ಸರದಲ್ಲೇ ಜನಿಸಿದ ರಾಜೇಶ್ ಖನ್ನಾ ರವರ ಸ್ನೇಹಿತರಾಗಿದ್ದರು. ಇವರಿಬ್ಬರ ತಾಯಿಂದಿರು ಒಟ್ಟಿಗೇ ಸೇರಿ ಒಂದೇ ಸ್ಥಳದಲ್ಲಿ ನಡೆಯುತ್ತಿದ್ದ ಕೀರ್ತನೆಯ ಕಾರ್ಯಕ್ರಮಕ್ಕೆ ಹಾಜರಿರುತ್ತಿದ್ದರು. ಜಿತೇಂದ್ರ, ಅವರ ಬಾಲ್ಯವನ್ನು ಮುಂಬೈನ ಗಿರ್ಗಾವ್ ನಲ್ಲಿ ಕಳೆದರು. ಇವರು, ಮಧ್ಯಮ ವರ್ಗದವರು ವಾಸಿಸುವ ರಾಮಚಂದ್ರ ವಸತಿ ಕಟ್ಟಡದಲ್ಲಿ ವಾಸವಾಗಿದ್ದರು. ಅವರು ಇನ್ನೂ ಕೂಡ ಅಲ್ಲಿಯ ನೆನಪುಗಳನ್ನು ಮರೆತಿಲ್ಲ. ಅಲ್ಲದೇ ಪ್ರತಿವರ್ಷ ಗಣಪತಿ ಹಬ್ಬದ ಸಂದರ್ಭದಲ್ಲಿ ಅವರು ಈ ಸ್ಥಳಕ್ಕೆ ಭೇಟಿನೀಡುತ್ತಾರೆ. ಹೇಮಾ ಮಾಲಿನಿಯವರ ಅನುಮತಿ ಪಡೆದು ರಚಿಸಲಾದ ಅವರ ಜೀವನಚರಿತ್ರೆಯಲ್ಲಿ ಕೆಳಕಂಡಂತೆ ಹೇಳಿಕೊಂಡಿದ್ದಾರೆ: ಜಿತೇಂದ್ರ ಅವರೊಂದಿಗೆ ವಿವಾಹ ಇನ್ನೇನು ನಡೆದೇ ಹೋಗುತ್ತದೆ ಎಂದಾಗ, ಹೇಮಾ ಮಾಲಿನಿಯೇ ಈ ಪ್ರಸ್ತಾಪವನ್ನು ತಿರಸ್ಕರಿಸಿದ್ದರು. ಅನಂತರ ಅವರ ಬಾಲ್ಯದ ಪ್ರಿಯತಮೆ ಶೋಭಾ ಕಪೂರ್ ರನ್ನು ಮದುವೆಯಾದರು. ಇವರಿಗೆ ತುಷಾರ್ ಕಪೂರ್ ಎಂಬ ಪುತ್ರನಿದ್ದು, ಇವರೂ ಕೂಡ ನಟರಾಗಿದ್ದಾರೆ. ಅಲ್ಲದೇ ಏಕ್ತಾ ಕಪೂರ್ ಎಂಬ ಪುತ್ರಿಯನ್ನೂ ಹೊಂದಿದ್ದಾರೆ. ಅದಲ್ಲದೇ ಇವರು ಬಾಲಾಜಿ ಟೆಲಿಫಿಲ್ಮ್ಸ್ ಅನ್ನು ನಡೆಸುತ್ತಿದ್ದಾರೆ. ಇವರು ಜನಪ್ರಿಯ TV ಧಾರಾವಾಹಿಗಳನ್ನು ಹಿಂದಿ, ತಮಿಳು, ಕನ್ನಡ ಮತ್ತು ತೆಲುಗು ಭಾಷೆಗಳಲ್ಲಿ ನಿರ್ಮಿಸುತ್ತಾರೆ. ಇವರು ಐದು ಬಾಲಿವುಡ್ ಚಲನಚಿತ್ರಗಳನ್ನು ಕೂಡ ನಿರ್ಮಿಸಿದ್ದು, ಎರಡರಲ್ಲಿ ತುಷಾರ್ ಕಪೂರ್ ಮುಖ್ಯ ಭೂಮಿಕೆಯಲ್ಲಿದ್ದಾರೆ.
ಜಿತೇಂದ್ರ, ಅವರ ಪುತ್ರಿ ನಿರ್ಮಿಸಿದ "ಕುಚ್ ತೋ ಹೈ" (2002) ಚಲನಚಿತ್ರದಲ್ಲಿ ಅವರ ಪುತ್ರ ತುಷಾರ್ ರೊಂದಿಗೆ ತುಸು ಹೊತ್ತು ಕಾಣಿಸಿಕೊಂಡಿದ್ದಾರೆ.

ಆರಂಭಿಕ ಜೀವನ
ವೈಯಕ್ತಿಕ ಜೀವನ
ಉಲ್ಲೇಖಗಳು
ಪ್ರಶಸ್ತಿಗಳು, ಗೌರವಗಳು ಮತ್ತು ಮನ್ನಣೆಗಳು